Henn Kilkson

Henn Kilkson (30. detsember 1930 Tartus – 9. juuni 2019Surmateade.) oli eesti keemik.

Ta õppis Hugo Treffneri Gümnaasiumis. 1944. aastal põgenes koos vanematega Saksamaale. 1949. aastal lõpetas Lingenis eesti gümnaasiumi. Samal aastal kolis ta koos ülejäänud perega USA-sse, kus lõpetas 1952. aastal Colorado ülikooli keemiainsenerina. Kuulus Eesti Üliõpilaste Seltsi. 1957. aastal kaitses ta Cornelli ülikoolis doktoriväitekirja ja sai keemiadoktori kraadi. 

Keemiainsenerina töötas ta ettevõtte Du Pont de Nemours & Co teaduskeskuses Wilmingtonis. Ta uuris kõrgtemperatuurseid polümeere, osales terasest tugevama polümeeri (kevlari) väljatöötamises ning sai mitu patenti.

 Isiklikku 
Tema isa oli füüsik Ernst Kilkson, ema Salme Kilkson ja vend biofüüsik Rein Kilkson (1927–2011).

Viited

 Kirjandus 
Lään, Vello. 2011. Kes on kes? Kes on kus? Kaugete maade eestlased. Lühielulood. Olion.

Kategooria:Eesti keemikud
Kategooria:Eestlased Ameerika Ühendriikides
Kategooria:Cornelli Ülikooli vilistlased
Kategooria:Sündinud 1930
Kategooria:Surnud 2019